400 T. THORELL 



communis mandibularum ad basin — dimidiam latitudinem partis 

 thoracicae aequat. Humilis est cephalothorax , dorso partis tho- 

 racicae a margine postico sensim paullo assurgenti, parte cepha- 

 lica a latere visa paullo altiore quam est pars thoraeica, librata 

 et levissime convexa; transversim pars cephalica sat fortiter 

 convexa est. Impressiones cephalicae et radii impressi valde di- 

 stincti; fovea ordinaria centralis profonda, recta (saltem non 

 procurva) , aream oculorum latitudine vix vel non aequans, plus 

 dimidio longius a margine cephalothoracis antico quam a postico 

 remota. Tuberculum oculorum modice altum, postice valde prae- 

 ruptum. Area oculorum paene triplo latior quam longior; desuper 

 visae oculorum series eadem longitudine sunt , antica sat fortiter 

 procurva, postica paullo recurva ; a fronte visa series antica for- 

 titer deorsum curvata est : linea recta oculos medios anticos infra 

 tangens laterales anticos non tangit. Oculi medii antici, parum 

 ante medium areae oculorum siti, rotundi sunt, reliqui oblongi; 

 diameter oculorum mediorum anticorum diametrum majorem 

 lateralium anticorum vix vel non superat ; laterales postici late- 

 ralibus anticis circiter dimidio sunt minores, sed plus duplo, fere 

 triplo majores quam medii postici, qui minuti sunt. Spatium 

 inter oculos medios anticos eorum diametrum non parum superat, 

 et paullo majus quoque est quam spatium, quo a lateralibus 

 posticis distant; a lateralibus anticis intervallo sunt remoti, quod 

 diametrum oculi (medii antici) parum superat. Spatium inter 

 oculos binos laterales diametrum majorem oculi lateralis postici 

 circiter aequat. Oculi medii postici spatio modo minuto, eorum 

 diametrum breviorem non superanti, a lateralibus posticis sejuncti 

 sunt, paullulo longius a mediis anticis quam ab iis remoti. 

 Stermini circa i / 7 longius quam latius, antice late truncatum et 

 in medio paullo emarginatali, primum lateribus leviter rotun- 

 datis posteriora versus paullulo dilatatimi, dein apicem breviter 

 acuminatum versus cito angustatum. Mandibulac sat debiles (ce- 

 phalothorace fere 4. pio angustiores), paullo plus duplo longiores 

 quam latiores, forma ordinaria, inermes, dorso fortiter convexo. 

 Maxillae paene duplo longiores quam latiores basi, apice lateris 

 interioris angulum parvum prominentem formanti. Labium par- 



